ΚΑΝΟΝΙΣΜΟΣ (ΕΚ) αριθ. 1720/94 ΤΗΣ ΕΠΙΤΡΟΠΗΣ της 14ης Ιουλίου 1994 για την τροποποίηση του κανονισμού (ΕΟΚ) αριθ. 3567/92 περί λεπτομερών κανόνων εφαρμογής των ατομικών ορίων των εθνικών αποθεμάτων και της μεταβίβασης δικαιωμάτων στον τομέα του προβείου και αιγείου κρέατος

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 3013/89 του Συμβουλίου της 25ης Σεπτεμβρίου 1989 περί κοινής οργανώσεως της αγοράς στον τομέα του προβείου και αιγείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 1096/94 της Επιτροπής (2), και ιδίως το άρθρο 5α παράγραφος 4,

Εκτιμώντας:

ότι η εμπειρία όσον αφορά την κατανομή των δικαιωμάτων από τα εθνικά αποθέματα έχει αποδείξει ότι τα κράτη μέλη προβαίνουν σε ορισμένες περιπτώσεις για τις περιόδους 1993 και 1994, σε καθυστερημένη κατανομή των δικαιωμάτων αυτών 7 ότι οι παραγωγοί που απέκτησαν δικαιώματα επί πληρωμή και οι οποίοι στη συνέχεια απέκτησαν επίσης δωρεάν δικαιώματα από τα εθνικά αποθέματα κατά τη διάρκεια του ιδίου ημερολογιακού έτους, υπάρχει κίνδυνος να υποστούν συνέπειες, ιδίως εκ του γεγονότος ότι δεν μπόρεσαν να προσαρμόσουν τις εκμεταλλεύσεις τους εγκαίρως στον αυξημένο αριθμό των δικαιωμάτων 7 ότι πρέπει, συνεπώς, να επιτραπεί στους παραγωγούς αυτούς για τα έτη 1993 και 1994, να μεταφέρουν ή/και να εκχωρήσουν προσωρινά τα δικαιώματα τα οποία απέκτησαν επί πληρωμή 7

ότι το άρθρο 2 του κανονισμού (ΕΟΚ) αριθ. 2078/92 του Συμβουλίου της 30ής Ιουνίου 1992 σχετικά με μεθόδους γεωργικής παραγωγής που συμμορφώνονται με τις απαιτήσεις προστασίας του περιβάλλοντος καθώς και τη διατήρηση του φυσικού χώρου (3), καθιερώνει μια ενίσχυση όταν ο παραγωγός αναλαμβάνει την υποχρέωση να μειώσει τον αριθμό των προβάτων ανά μονάδα βοσκήσιμης επιφάνειας 7 ότι, στο πλαίσιο αυτό και προκειμένου να επιτευχθούν οι στόχοι του εν λόγω κανονισμού, έχει αποφασιστεί, ως γενική αρχή, στα αγροπεριβαλλοντικά εθνικά προγράμματα που εγκρίνονται από την Επιτροπή να αναφέρεται ως προϋπόθεση η αναστολή, καθόλη τη διάρκεια συμμετοχής στο εν λόγω πρόγραμμα, της χρησιμοποιήσεως των δικαιωμάτων επιδότησης για την προβατίνα ή/και την αίγα, τα οποία αποδεσμεύονται με τον τρόπο αυτό 7 ότι, εντούτοις, πρέπει να επιτραπεί η χρησιμοποίηση, κατ' εξαίρεση, των αποδεσμευομένων δικαιωμάτων, για να αντιμετωπισθούν ανάγκες που εμφανίζονται στο πλαίσιο άλλων αγροπεριβαλλοντικών μέτρων ενισχύσεως κι όταν τα εθνικά προγράμματα εκτατικοποιήσεως επιτρέπουν την αρχή της δικαιολογημένης εμπιστοσύνης εκ μέρους των παραγωγών οι οποίοι, κατά την έναρξη ισχύος του παρόντος κανονισμού, είχαν ήδη ανακοινώσει στις αρχές τους τη μεταβίβαση ή/και την προσωρινή εκχώρηση των δικαιωμάτων τους στην επιδότηση 7

ότι ένας από τους στόχους του κανονισμού (ΕΟΚ) αριθ. 2079/92 του Συμβουλίου της 30ής Ιουνίου 1992 για τη θέσπιση κοινοτικού καθεστώτος παροχής ενισχύσεων στην πρόωρη συνταξιοδότηση των γεωργών (4), είναι να ευνοήσει την αντικατάσταση των ηλικιωμένων γεωργών από γεωργούς που μπορούν να βελτιώσουν την οικονομική βιωσιμότητα των υπολοίπων εκμεταλλεύσεων 7 ότι ο κανονισμός (ΕΟΚ) αριθ. 3567/92 της Επιτροπής (5), όπως τροποποιήθηκε τελευταία από τον κανονισμό (ΕΚ) αριθ. 826/94 (6), προβλέπει στο άρθρο 6 παράγραφος 2 και στο άρθρο 7 παράγραφος 4, περιορισμούς στη χρησιμοποίηση των δικαιωμάτων επιδότησης για την προβατίνα ή/και την αίγα, οι οποίοι ενδέχεται να είναι αντίθετοι προς τους στόχους του κανονισμού (ΕΟΚ) αριθ. 2079/92 7 ότι υπάρχει κίνδυνος ορισμένοι παραγωγοί να μην λάβουν μέρος στα προγράμματα προώρου συνταξιοδοτήσεως εάν η συμμετοχή τους μπορεί να οδηγήσει μακροπρόθεσμα, στην απώλεια των δικαιωμάτων επιδότησης, για την προβατίνα ή/και την αίγα 7

ότι είναι σκόπιμο, ως εκ τούτου, να τροποποιηθεί ο κανονισμός (ΕΟΚ) αριθ. 3567/92 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Προβατοειδών και Αιγοειδών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 3567/92 της Επιτροπής τροποποιείται ως εξής:

1. Το άρθρο 6, στοιχείο α) αντικαθίσταται από το ακόλουθο κείμενο:

«α) ο παραγωγός αυτός δεν επιτρέπεται να μεταβιβάσει ή/και να εκχωρήσει προσωρινά τα δικαιώματά του κατά τη διάρκεια των τριών επομένων περιόδων. Ωστόσο, για τις περιόδους 1993 και 1994, η διάταξη αυτή δεν εφαρμόζεται στα δικαιώματα που αποκτήθηκαν με μεταβίβαση ή/και προσωρινή εκχώρηση κατά τη διάρκεια της εν λόγω περιόδου, πριν ανακοινωθεί η κατανομή των δικαιωμάτων από τα εθνικά αποθέματα που αφορά αυτή την ίδια περίοδο.»

2. Το άρθρο 6 παράγραφος 2 αντικαθίσταται από το ακόλουθο κείμενο:

«2. Με την επιφύλαξη των διατάξεων της παραγράφου 1 και εκτός από:

- τις περιπτώσεις των παραγωγών που συμμετέχουν σε αναγνωρισμένο από την Επιτροπή πρόγραμμα εκτατικοποιήσεως ή

- τις περιπτώσεις των παραγωγών που συμμετέχουν σε αναγνωρισμένο από την Επιτροπή πρόγραμμα συνταξιοδότησης που δεν επιβάλλει τη μεταβίβαση ή/και την προσωρινή εκχώρηση δικαιωμάτων ή

- εξαιρετικές περιπτώσεις δεόντως δικαιολογημένες,

στην περίπτωση κατά την οποία ένας παραγωγός δεν έχει κάνει χρήση τουλάχιστον του 50 % των δικαιωμάτων αυτών κατά τη διάρκεια μιας εκάστης των δύο συνεχών περιόδων, το μη χρησιμοποιηθέν μέρος κατά τη διάρκεια της τελευταίας περιόδου επιστρέφεται στο εθνικό απόθεμα.»

3. Το άρθρο 7 παράγραφος 4 τελευταία φράση αντικαθίσταται από το ακόλουθο κείμενο:

«Εντούτοις, για τους παραγωγούς που συμμετέχουν σε προγράμματα πρόωρης συνταξιοδότησης ή που έχουν αναλάβει τη δέσμευση πριν από την έναρξη ισχύος του κανονισμού (ΕΚ) αριθ. 1720/94 να συμμετάσχουν σε προγράμματα εκτατικοποίησης, αναγνωρισμένα από την Επιτροπή, τα κράτη μέλη μπορούν να προβλέψουν παράταση της συνολικής διάρκειας της προσωρινής εκχώρησης ή σε συνάρτηση με τα προγράμματα αυτά.

Οι παραγωγοί οι οποίοι αναλαμβάνουν τη δέσμευση, μετά την έναρξη ισχύος του κανονισμού (ΕΚ) αριθ. 1720/94 να συμμετάσχουν σε πρόγραμμα εκτατικοποίησης βάσει των μέτρων που αναφέρονται στο άρθρο 2 παράγραφος 1 στοιχείο γ) του κανονισμού (ΕΟΚ) αριθ. 2078/92, δεν μπορούν να εκχωρήσουν προσωρινά ή/και να μεταβιβάσουν τα δικαιώματά τους κατά τη διάρκεια της δέσμευσής τους. Εντούτοις, η απαγόρευση αυτή δεν εφαρμόζεται:

- στην περίπτωση κατά την οποία το πρόγραμμα εκτατικοποιήσεως επιτρέπει τη μεταβίβαση ή/και την προσωρινή εκχώρηση δικαιωμάτων στους παραγωγούς των οποίων η συμμετοχή σε μέτρα άλλα πλην εκείνου της εκτατικοποιήσεως που αναφέρονται στο εν λόγω άρθρο 2 του κανονισμού (ΕΟΚ) αριθ. 2078/92 απαιτεί την απόκτηση δικαιωμάτων,

- στους παραγωγούς που μπορούν να αποδείξουν στις αρμόδιες αρχές ότι, πριν από την έναρξη ισχύος του κανονισμού (ΕΚ) αριθ. 1720/94, είχαν ανακοινώσει στις αρχές αυτές τη μεταβίβαση ή/και την προσωρινή εκχώρηση δικαιωμάτων σύμφωνα με την παράγραφο 2.»

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 14 Ιουλίου 1994.

Για την Επιτροπή

Renι STEICHEN

Μέλος της Επιτροπής

(1) ΕΕ αριθ. L 289 της 7. 10. 1989, σ. 1.

(2) ΕΕ αριθ. L 121 της 12. 5. 1994, σ. 9.

(3) ΕΕ αριθ. L 215 της 30. 7. 1992, σ. 85.

(4) ΕΕ αριθ. L 215 της 30. 7. 1992, σ. 91.

(5) ΕΕ αριθ. L 362 της 11. 12. 1992, σ. 41.

(6) ΕΕ αριθ. L 95 της 14. 4. 1994, σ. 8.